Лука Тони
Лука Тони Варкета Деле Каве () е бивш италиански футболист, централен нападател. Роден е на 26 май 1977 г. в Павуло нел Фриняно. През 2013 г. е капитан на Верона, където за три години изиграва 95 мача с отбелязани 48 гола и през 2016 г. на 39-годишна възраст приключва кариерата си.

Кариера 
Започва своята футболна кариера през 1994 г. във ФК Модена. След много сезони в долните дивизии, Тони е открит за големия футбол от тима на Палермо, с който печели Серия Б и става голмайстор на втория ешелон с 30 гола. След силен сезон за сицилианския тим, Лука е повикан и в националния отбор на Италия. На 18 август 2004 г. той дебютира за „Скуадра адзура“ в мач с Исландия. На 4 септември вкарва и първия си гол за Италия, като това става в среща с Норвегия. През сезон 2004/05 вкарва 20 гола в Серия А и помага на Палермо да се класира за Купата на УЕФА.

През лятото на 2005 г. преминава във Фиорентина (Флоренция). Още в първия си сезон Тони се доказва като един от най-добрите италиански нападатели, нанизвайки цели 31 гола. Така той става първият играч от 50 години насам, вкарал повече от 30 попадения в Италия за един сезон. Тони получава наградата Златната обувка за голмайстор на Европа през сезона, ставайки първият италианец с такова отличие.

Участва на Световното първенство в Германия през 2006 г. като прави дебют в мача Италия-Гана (2:0) и отбелязва два гола в срещата Италия-Украйна (3:0). Това са и единствените му попадения на първенството, което донася четвърта световна титла на Италия. На финала с Франция Тони отбелязва, но попадението му е отменено. Нападателят попада и в идеалния тим на турнира.

На 29 май 2007 г. преминава в германския Байерн Мюнхен.

Мачове в клубни отбори 
 1994 – 1996, ФК Модена, 32 мача, 7 гола
 1996 – 1997, ФК Емполи, 3 мача, 1 гола
 1997 – 1998, ФК Фиоренцуола, 26 мача, 2 гола
 1998 – 1999, АС Сиско Рома, 31 мача, 15 гола
 1999 – 2000, ФК Тревизо, 35 мача, 15 гола
 2000 – 2001, ФК Виченца, 31 мача, 9 гола
 2001 – 2003, ФК Бреша, 44 мача, 15 гола
 2003 – 2005, Палермо, 80 мача, 50 гола
 2005 – 2007, Фиорентина, 67 мача, 47 гола
 2007 – 2010, Байерн Мюнхен, 81 мача, 57 гола
 2010 – 2011, Ювентус, 15 мача, 2 гола
 2011 – 2012, Ал Насър, 14 мача, 7 гола
 2012 – 2013, Фиорентина, 28 мача, 8 гола
 2013 – 2016, Елас Верона, 57 мача, 27 гола

Мачове в италианския национален отбор 
 47 мача, 16 гола

Външни препратки 
 Фенклуб на Лука Тони в Италия 
 Profile at FootballDatabase.com (English)

Италиански футболисти
Футболисти на Палермо
Футболисти на Ювентус
Футболисти на Фиорентина
Футболисти на Байерн Мюнхен
Футболисти на АС Рома
Футболисти на Дженоа
Футболисти на ФК Верона
Футболисти на ФК Емполи